फिदूर दोस्तोवस्की
फिदूर दोतोव्सकी (अंग्रेजी:Fyodor Dostoyevsky) (११ नवंबर १८२१ - ९ फरवरी १८८१) एगो रूसी लेखक आ उपन्यासकार, कहानी लेखक, पत्रकार आ दार्शनिक रहलें। उनुकर लिखल कहानी सभ में मानव मनोबिज्ञान के बहुत सफल चित्रण भइल बाटे आ ओ समय के राजनीतिक आ सामाजिक माहौल के भी बढ़ियाँ से देखावल गइल बाटे।
ऊ बीस बरिस की उमिर में लिखे सुरू कइ दिहलें आ उनुकर पहिला उपन्यास पुअर फोक १८४६ में छपल जब उनुकर उमिर खाली पचीसे बरिस रहे। उनुकर परसिद्ध रचना में क्राइम एंड पनिशमेंट (१८६६), द इडियट (१८६९), डीमन्स (१८७२) आ द ब्रदर्स कारामजोव (१८८०) बाटे।
दोस्तोवस्की के जनम १८२१ में मास्को में भइल रहे। जब उनुकर उमिर पनरह बरिस रहे तबे उनुकर महतारी मरि गइली। लगभग ओकरा बादे ऊ इस्कूली पढ़ाई छोड़ दिहलें आ निकोलायेव मलेटरी इंजीनियरी इंस्टीट्यूट में पढ़े लगलें आ उहाँ से ग्रेजुएशन कइलें।
१८४९ में उनुके पेत्रशेव्सकी सर्किल की संघे जुड़ाव खातिर गिरफ्तार कइल गइल। उनुका के मौत के सजा भी मिलल बाकी आखिरी समय में जार निकोलस I की आदेस से माफी मिल गइल।
दोस्तोवस्की के बाद में जुआ खेले के आदत लागि गइल रहे आ उनकर माली हालत एतना खराब हो गइल रहे कि उनके कुछ समय बदे भिखमंगई ले करे के परल।
उनुकर काम से बहुत लेखक-साहित्यकार लोग परभावित भइल आ उनकी रचना सभ के दुनिया की लगभग हर बड़हन भाषा में अनुवाद भइल बा।
संदर्भ[संपादन]
बाहरी कड़ी[संपादन]
- Online archive of Dostoevsky's novels in their original Russian टेम्पलेट:Ru icon
- International Dostoevsky Society
- FyodorDostoevsky.com – forum, quotes, essays, photos, bio, ebooks and more
- Complete journalistic works टेम्पलेट:Ru icon
- Dostoyevsky studies
- Dostoyevsky's family tree
- Script error: No such module "Gutenberg".
- Script error: No such module "Internet Archive".
- Works by फिदूर दोस्तोवस्की at LibriVox (public domain audiobooks)
- टेम्पलेट:IBList
kas_Deva bho_Deva bho_Deva bho_Deva bho_Deva bho_Deva bho_Deva hne_Deva awa_Deva eng_Latn szl_Latn eng_Latn eng_Latn szl_Latn eng_Latn eng_Latn eng_Latn eng_Latn tuk_Latn